Mies oikealla on "top" ja mies vasemmalla on "bottom".
1800-luvun eroottinen maalaus kuvaa keisari Hadrianusta top-roolissa. Antinoos (yksityiskohta), Paul Avril
Ihmisen seksuaalisuudessa **top**, **bottom** ja **versatile** ovat seksiasentoja ja -rooleja, etenkin miesten kesken. "Top" on yleensä penetroiva osapuoli, "bottom" penetraation vastaanottava osapuoli. Versatile on avoin harjoittamaan kumpaakin toimintaa. Tämä toimintatyyppi voi olla myös henkilön identiteetin osa, joka osoittaa preferenssiä tai laajemmin henkilön seksuaalista identiteettiä.

Sanoja *top,* *bottom* ja *versatile*käytetään myös BDSM:ssä mutta erilaisessa merkityksessä.

Top
---

Top on yleensä henkilö, joka suorittaa penetraation seksin aikana. Miestenvälisessä seksissä tähän usein liittyy penetraatio peniksellä anaali- tai suuseksissä. 

Trevor Hart Centers for Disease Control and Prevention (CDC) -laitoksesta selvitti, että itseään toppeinä pitävät penetroivat todennäköisemmin myös muissa aktiviteeteissa, kuten suuseksissä ja seksileluilla.

Bottom
------

Bottom tarkoittaa henkilöä, joka nauttii enemmän vastaanottajan roolista penetraation aikana. Bottomin roolista nauttiva ei välttämättä ole alistuva tai passiivinen osapuoli, vaan henkilö voi olla myös *power bottom,* eli vastaanottava, mutta silti dominoiva tai seksiä ohjaava osapuoli.

Versatile
---------

Versatile, lyhennettynä "vers", tarkoittaa ihmistä, joka nauttii sekä top- että bottom-asemasta.

Rooli ja asema
--------------

*Top*, *bottom* ja *versatile* viittaavat miesten kesken penetraatioon riippumatta siitä, kumpi on päällä. Penetroiva osapuoli eli top voi maata selälläänkin. Termejä voi myös käyttää lesbo- ja heteroseksissä penetraatioon. Esimerkiksi oraaliseen penetraatioon tai penetraatioon seksileluilla. Heteroseksissä on myös oma terminsä aktille, jossa nainen penetroi miestä anaaliseksissä: *pegging.*  Yleisesti tällöin käytetään lelua esimerkiksi strap on-dildoa.

Top ja bottom sanastoa on mahdollista käyttää myös seksissä liittyen henkilöiden fyysiseen asemaan, esimerkiksi miehen maaten sängyllä naisen alla, vaikkakin hän toimii penetroivana osapuolena. Esimerkki tästä on ratsastusasento, joka tunnetaan myös nimellä *cowgirl-asento.* Yleisemmin suomenkielessä kuitenkin käytetään fyysistä asentoa kuvaamaan sanoja *päällä* tai *alhaalla.*

Sosiaaliset roolit ja ominaisuudet
----------------------------------

Eräässä kiinalaisia miehiä koskevassa tutkimuksessa top-miehet olivat luonteeltaan keskimäärin miestyypillisempiä kuin bottom-miehet, kun mittareina käytettiin omaa arviota siitä, oliko kiinnostunut asioista vai ihmisistä, tai oliko assertatiivinen ja dominoiva vai sosiaalinen ja lämmin. Sen sijaan Big Five -persoonallisuustyypeissä mitatut erot, esimerkiksi bottom-miesten hieman suurempi neuroottisuus, eivät olleet tilastollisesti merkitseviä. Versatile-miehet olivat top- ja bottom-miesten väliltä. Aiemmissakin tutkimuksissa oli havaittu seksuaalikäyttäytymisen ja luonteen yhteys ja se, että vähemmän koulutetut ja aasialaiset olivat muita todennäköisemmin bottomeja.

Bottomit ovat myös useammin empatisoijia kuin topit ja topit useammin systematisoijia kuin bottomit, eli topeilla on maskuliinisempi aivojen rakenne, joka näkyy muun muassa parempana liikenneverkostojen tai kolmiulotteisten kappaleiden hahmottamisena.

Mieshormonien vaikutus
----------------------

Jyrsijöiden tavoin myös ihmisillä on viitteitä siihen, että androfiliaa (seksuaalista suuntautumista miehiin) on eniten niillä uroksilla, joilla on erityisen paljon tai erityisen vähän androgeeneja. Bottom-rooli on yleisintä niillä, joilla sormien pituuksien suhteet toisiinsa (digit ratio) ovat naistyypillisempiä ja jotka kokevat miehen sukupuoliroolin epämukavaksi. Sen sijaan topit ovat pidempiä ja karvaisempia ja heillä murrosikä alkaa aiemmin.

Yleisyys
--------

Tieteellistä tutkimusta homo- ja bimiesten rooleista ei ole. Yleensä enemmistöllä uskotaan olevan bottom-preferenssi.*lähde?* Gay.comin 55 464 yhdysvaltalaisen henkilön käyttäjätilien mukaan toppeja oli 26 %, bottomeja 32 % ja versatileja 42 %. Mieltymykset kuitenkin vaihtelivat suuresti eri osavaltioiden välillä.

Katso myös
----------

* Butch ja femme
* Luettelo seksiasennoista
* Seme ja uke

Lähteet
-------

1. ↑  Steven Gregory Underwood: *Gay Men and Anal Eroticism: Tops, Bottoms, and Versatiles*. Psychology Press, 2003. ISBN 1-56023-375-3.
2. ↑  Top Scientists Get to the Bottom of Gay Male Sex Role Preferences Scientific American.  Arkistoitu 19.3.2011. Viitattu 20.1.2011.
3. ↑  Zachary Zane: Are You a Power Bottom? Here's How to Tell. *Men's Health*.  15.7.2021. Viitattu 25.10.2021. (englanniksi)
4. ↑  Condé Nast: Trying to Figure Out if You're Top, Bottom, or Vers? You're Not Alone *Teen Vogue*.  7.5.2021. Viitattu 25.10.2021. (englanniksi)
5. ↑  Topping or Bottoming – How To Know If You're A Top Or Bottom (Arkistoitu – Internet Archive). Gaylife.about.com (2012-01-01). Retrieved on 2012-01-09.
6. ↑  Pegging (sexual practice).  *Wikipedia*, 27.3.2023. Artikkelin verkkoversio.  en
7. ↑  Janica Brander: 10 huikeaa seksiasentoa – Näitä jokaisen parin täytyy kokeilla! *Anna.fi*.  26.9.2015. Viitattu 14.4.2023.
8. ↑  The Relationship Between Intercourse Preference Positions and Personality Traits Among Gay Men in China.  *Archives of Sexual Behavior*, kesäkuu 2012, 41. vsk, nro 3, s. 683–689. Artikkelin verkkoversio.
9. ↑  Top/Bottom Sexual Self-labels and Empathizing-Systemizing Cognitive Styles Among Gay Men in China Archive of Sexual Behav. 2015 Jul;44(5):1431-8
10. ↑  Francine F. Burke, Meagan Hinks, Stephanie Salia, Kerri M. Sparkes & Ashlyn Swift-Gallant: Using Animal Models to Study the Interplay Between the Biodevelopmental Pathways Underlying Human Sexual Orientation.  *Archives of Sexual Behavior*, 7.12.2022. Artikkelin verkkoversio.
11. ↑  Best states for tops, bottoms, versatiles (Arkistoitu – Internet Archive). Straightacting.com. Retrieved on 2012-01-09.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Top, bottom and versatile